Video: Ouers pak mekaar voor skoolOuers baklei voor ‘n skool. Die video volg onderaan die berig. Waarskuwing: Die video bevat kru taal en beeldmateriaal wat sensitiewe kykers kan ontstel. ŉ Video van ouers en kinders wat voor ŉ skool in Suid-Afrika baklei, maak opslae in die land en versprei soos ŉ veldbrand op sosiale netwerke. Maroela Media verneem die voorval het by die Hoërskool Elspark in Germiston plaasgevind. Dit kon egter nog nie bevestig word nie. Die beeldmateriaal is reeds op 8 November verlede jaar deur die gebruiker JP VAN op YouTube gelaai met die beskrywing: “not a good example for the kids” [nie ŉ goeie voorbeeld vir die kinders nie]. Die video is Donderdagoggend amper 60 000 keer gekyk.